Suomi kesäolympialaisissa 2004

Suomen menestys vuoden 2004 kesäolympialaisissa oli kaikkien aikojen toiseksi huonoin. Ateenan vuoden 1906 kesäkisoista saakka Suomi oli  saanut vähintään yhden kultamitalin, mutta näissä kisoissa tämä sarja katkesi. Vain kaksi urheilijaa ylsi mitaleille, joka oli Suomen huonoin mitalisaalis aina vuoteen 2016 asti, kun Suomen mitalisaldoksi jäi Rio De Janeirossa vain yksi pronssimitali. Molemmat saivat hopeaa: Marko Kemppainen skeet-ammunnassa ja Marko Yli-Hannuksela kreikkalais-roomalaisessa painissa 74 kg -sarjassa. Suomi jäi lisäksi ensimmäistä kertaa tyystin ilman yleisurheilumitalia. Paras sijoitus yleisurheilussa oli Tero Pitkämäen kahdeksas sija miesten keihäänheitossa. Suomi oli mitalitilastossa jaetulla sijalla 61 Serbia ja Montenegron kanssa.

Mitalistit

Hopeaa 
 Marko Kemppainen (skeet-ammunta)
 Marko Yli-Hannuksela (kreikkalais-roomalainen paini, sarja 74 kg)

Joukkue

Ammunta 
 Juha Hirvi - Pienoiskivääri 3x40 laukausta: viidestoista tuloksella 1160, ei selviytynyt finaaliin; pienoiskivääri makuu: yhdeksäs tuloksella 594, ei selviytynyt finaaliin ja ilmakivääri: 45. tuloksella 580.
 Marko Kemppainen - Skeet: Kemppainen oli karsintojen paras ME-tuloksella 125. Finaalin jälkeen  hänellä oli tasatulos 149 yhdessä Italian Andrea Benellin kanssa. Uusinnassa kultamitalista Benelli voitti 5-4. Kemppaisen mitali oli Suomen ensimmäinen haulikkoammunnan olympiamitali sitten  Pariisin vuonna 1924. 
 Maarit Lepomäki - Skeet: karsinnan yhdeksäs tuloksella 67, ei selviytynyt finaaliin.
 Petri Nummela - Trap: karsinnan 14. tuloksella 117, ei selviytynyt finaaliin. Nummela oli karsinnassa ensimmäisen päivän jälkeen vielä neljäntenä.
 Joonas Olkkonen - Kaksoistrap: karsinnan 25. tuloksella 118, ei selviytynyt finaaliin.
 Marjo Yli-Kiikka - Urheilukivääri 3x20: karsinnan 20. tuloksella 571, ei selviytynyt finaaliin; ilmakivääri: karsinnan 22. tuloksella 392, ei selviytynyt finaaliin.

Lajijohto: Kare Norvapalo (päävalmentaja), Bror Nyström (haulikkovalmentaja), Pirjo Peltola (kiväärivalmentaja)

Jousiammunta 
 Mari Piuva - henkilökohtainen kilpailu: Piuva oli alkukilpailussa 49. tuloksella 615, jatkoon pääsi 64 ampujaa. Ensimmäisellä pudotuskierroksella hän kohtasi Turkin Natalia Nasaridzen, jonka voitti 136–133. Toisella kierroksella Ison-Britannian Naomi Folkard voitti hänet 156-152. Piuvan loppusijoitukseksi tuli 25.

Lajijohto: Timo Rantanen (valmentaja)

Judo 
 Timo Peltola - 100 kg: Peltola voitti ensimmäisellä kierroksella Dominikaanisen tasavallan José Eugenio Vázquezin ipponilla, mutta hävisi toisella kierroksella ipponilla Valko-Venäjän Ihor Makaraulle. Keräilyerissä Kazakstanin Ashat Zhitkejev voitti Peltolan samoin ipponilla.

Lajijohto: Reino Fagerlund (valmentaja)

Melonta 
 Jenni Honkanen - K-1 500 m: alkueränsä neljäs ajalla 1.55,244 ja välieränsä toinen (1.53,050). Finaalissa Honkanen oli kahdeksas ajalla 1.53,937, pronssimitaliin vaadittiin aika 1.50,601.
 Kimmo Latvamäki - K-1 500 m: alkueränsä viides ajalla 1.40,645. Välierässään Latvamäki oli kuudes ajalla 1.40,753, eikä selviytynyt finaaliin.

Lajijohto: Jorma Lehtosalo (valmentaja)

Paini 
 Juha Ahokas - kreikkalais-roomalainen 130 kg: Ahokas hävisi molemmat alkulohkon ottelunsa (Unkarin Mihály Deak-Bardosille 3–0 ja Iranin Sajad Barzille 2–1 jatkoajalla), eikä päässyt jatkoon.
 Marko Yli-Hannuksela - kreikkalais-roomalainen 74 kg: Alkulohkossaan Yli-Hannuksela voitti Japanin Katsuhiko Nagatan 3–0 ja Kazakstanin Daniar Kobonovin 4–0. Puolivälierissä kukistui Kuuban kaksinkertainen olympiakultamitalisti Filiberto Azcuy ja välierissä Sveitsin Reto Bucher 3–0. Loppukilpailussa Yli-Hannuksela hävisi 4–1 Uzbekistanin Aleksandr Dokturishvilille.

Lajijohto: Pasi Sarkkinen (päävalmentaja), Tuomo Karila (joukkueenjohtaja, valmentaja)

Purjehdus 
 Thomas Johanson ja Jukka Piirainen - 49er: luokassa purjehdittiin kaikkiaan 16 lähtöä. Parin sijoitukset olivat 14-7-2-9-8-6-9-7-5-6-10-13-14-12-15-4. Johansson-Piirainen oli parhaimmillaan 11 lähdön jälkeen neljäntenä, mutta loppu ei sujunut yhtä hyvin ja lopputuloksissa he olivat kahdeksantena.
 Sari Multala - E-jolla: luokassa purjehdittiin 11 lähtöä. Multalan sijoitukset olivat 8-9-11-6-10-1-9-2-15-24-14. Kuuden lähdön jälkeen Multala oli neljäntenä, mutta tiukassa kilpailussa loppu ei sujunut yhtä hyvin. Loppusijoitukseksi tuli viides.
 Roope Suomalainen - Laser: luokassa purjehdittiin 11 lähtöä. Suomalaisen sijoitukset olivat 35-5-24-12-10-12-33-32-32-11-8 ja tuloksena oli 19. sija.

Lajijohto: Märt Loog (päävalmentaja), Joakim Wilenius (valmentaja), Martin Gahmberg (valmentaja)

Sulkapallo 
 Kasperi Salo - kaksinpeli:  Salo hävisi ensimmäisen ottelunsa Saksan Björn Joppienille 14–17, 15–7, 15–11.
 Antti Viitikko - kaksinpeli: Viitikko hävisi Etelä-Korean Shon Seung-Molle 15–12, 15–3. Shon Seung-Mo voitti miesten sulkapallossa hopeaa.
 Anu Weckström - kaksinpeli: Weckström hävisi ensimmäisen ottelunsa Japanin Kaori Morile 11–5, 11–4.

Lajijohto: Lars Uhre Pedersen (lajijohtaja, valmentaja)

Taekwondo 
 Teemu Heino - yli 80 kg: Heino hävisi ensimmäisellä kierroksella Vietnamin Nguyen Van Hungille 8–6 ja putosi jatkosta.

Lajijohto: Kim Sinisalo (lajijohtaja, valmentaja)

Tennis 
 Jarkko Nieminen - kaksinpeli: Nieminen voitti ensimmäisellä kierroksella Taiwanin Lu Yen-hsunin 6–3, 6–3. Toisella kierroksella hän hävisi Max Mirnyille 6–3, 6–4 ja putosi jatkosta. 

Lajijohto: Kauko Nieminen (valmentaja)

Uintilajit 
 Jere Hård - 100m perhosuinti: Hård oli alkuerien 28. ajalla 54,02; 50m vapaauinti: alkuerien 41. ajalla 23,33; 4x100m sekauinti
 Matti Mäki - 100m selkäuinti: Mäki oli alkuerien 36. ajalla 57,57; 200m selkäuinti: alkuerien 33. ajalla 2.06,29.
 Jarno Pihlava - 100m rintauinti: Pihlava oli alkuerien 13. ajalla 1.01,99, välierissä samoin 13. (1.01,86); 200m rintauintia hän ei uinut sairastumisen vuoksi; 4x100m sekauinti
 Matti Rajakylä - 100m vapaauinti: Rajakylä oli 33. ajalla 50,67; 4x100m sekauinti
 Eeva Saarinen - 100m rintauinti: Saarinen oli alkuerien 23. ajalla 1.11,39; 200m rintauinti: Saarinen ui alkuerissä Suomen ennätyksen 2.34,17, mutta oli vasta 22.
 Hanna-Maria Seppälä - 50m vapaauinti: Seppälä oli alkuerien 24. ajalla 26,01; 100m vapaauinti: Seppälä oli alkuerien 15. ajalla 56,01 ja välierien 12. ajalla 55,59; 100m selkäuinti: alkuerien 36. ajalla 1.05,55.
 Jani Sievinen - 200m sekauinti: Sievinen oli alkuerien 20. ajalla 2.02,79; 4x100m sekauinti

 4x100m sekauintiviestissä Suomen miesten joukkue (Jani Sievinen, Jarno Pihlava, Jere Hård, Matti Rajakylä) oli alkuerissä 11. ajalla 3.41,64 ja karsiutui finaalista.

Uimahypyt 
 Jukka Piekkanen - ponnahduslauta: Piekkanen oli alkuerien 29. (359,22) eikä selvinnyt jatkoon.
 Joona Puhakka - ponnahduslauta: Puhakka oli alkuerien 13. (414,69) ja välierien 14. (624,60), mutta ei selviytynyt finaaliin.

Lajijohto: Marko Malvela (joukkueenjohtaja, valmentaja), Mirjami Seppälä (valmentaja), Esa Sievinen (valmentaja), Mark Bradshaw (uimahyppyjen valmentaja)

Yleisurheilu 
 Oskari Frösén - korkeushyppy: karsinnan 26. tuloksella 220, ei selviytynyt finaaliin.
 Tiia Hautala - seitsenottelu: Hautala keskeytti viiden lajin jälkeen loukkaannuttuaan. Sarja: 100m aidat 13,99 - korkeushyppy 170 - kuulantyöntö 11,56 - 200m 26,10 - pituushyppy 439.
 Janne Holmén - maraton: 22. ajalla 2.17,50 ollen kahdeksanneksi paras eurooppalainen.
 Paula Huhtaniemi - keihäänheitto: karsinnassa Huhtaniemi heitti 56,88, eikä selviytynyt finaaliin..
 Mikaela Ingberg - keihäänheitto: karsinnassa Ingberg heitti 60,80, eikä selviytynyt finaaliin..
 Olli-Pekka Karjalainen - moukarinheitto: karsinnassa 15. tuloksella 76,11, ei selviytynyt finaaliin.
 Heli Koivula-Kruger - kolmiloikka, pituushyppy: kolmiloikan karsinnassa Kruger oli 23. tuloksella 13,98, eikä selviytynyt finaaliin; pituushypyn karsinnassa Kruger oli 16. tuloksella 650, eikä selviytynyt finaaliin.
 Taina Kolkkala - keihäänheitto: Kolkkala oli finaalissa kymmenes tuloksella 60,72. Karsinnassa Kolkkala heitti 61,16.
 Jani Lehtinen - 50km kävely: 28. tuloksella 4.05.35.
 Johanna Manninen - 100m, 200m: 100 metrillä Manninen karsiutui 1. alkuerissä tuloksella 11,45; 200 metrillä Manninen karsiutui 1. alkuerässä tuloksella 23,45.
 Esko Mikkola - keihäänheitto: yhdestoista tuloksella 79,43. Karsinnassa Mikkola heitti 83,64.
 Matti Mononen - seiväshyppy: karsinnassa 565, ei selviytynyt finaaliin.
 Kirsi Mykkänen - 400m: Mykkänen karsiutui 1. alkuerissä tuloksella 52,53.
 Matti Närhi - keihäänheitto: kymmenes tuloksella 80,28. Karsinnassa Närhi heitti 81,06.
 Jaakko Ojaniemi - kymmenottelu: kuudestoista tuloksella 8006, ensimmäisen päivän jälkeen Ojaniemi oli yhdeksäntenä. Sarja: 100m 10,68 - pituushyppy 750 - kuulantyöntö 14,97 - korkeushyppy 194 - 400m 49,12 - 110m aidat 15,01 - kiekonheitto 40,35 - seiväshyppy 460 - keihäänheitto 59,26 ja 1500m 4.35,71.
 Tero Pitkämäki - keihäänheitto: kahdeksas tuloksella 83,01. Pronssia heitettiin tuloksella 84,84. Karsinnassa Pitkämäki heitti 82,04.
 Sini Pöyry - moukarinheitto: karsinnassa Pöyry oli 22. tuloksella 66,05, eikä selviytynyt finaaliin.
 Vesa Rantanen - seiväshyppy: karsinnassa 550, ei selviytynyt finaaliin.
 Tepa Reinikainen - kuulantyöntö: karsinnan 13. tuloksella 19,74 ei selviytynyt finaaliin.
 David Söderberg - moukarinheitto: karsinnassa 22. tuloksella 74,14 ei selviytynyt finaaliin.
 Ville Tiisanoja - kuulantyöntö: karsinnan 19. tuloksella 19,50 ei selviytynyt finaaliin.
 Jussi Utriainen - maraton: keskeytti
 Kirsi Valasti - 5000m: omassa alkuerässään 10. ajalla 15.33,78, kokonaissijoitus alkuerissä 21:s. Ei selviytynyt loppukilpailuun.

Lajijohto: Jarmo Mäkelä (joukkueenjohtaja), Into Turvanen (tekninen johtaja), Mika Lehtimäki (valmentaja), Tommy Ekblom (valmentaja), Risto Koskinen (valmentaja), Mauri Auvinen (valmentaja), Kari Ihalainen (valmentaja), Arto Rinta-aho (valmentaja), Jarkko Finni (valmentaja), Valentin Kononen (valmentaja)

Lähteet

Aiheesta muualla
Ylen Elävä arkisto: Ateenasta tuomisina lähinnä kyyneliä ja selityksiä
Suomen Olympiakomitean ja Suomen Paralympiakomitean Ateena-kisasivut 

Kesäolympialaisissa 2004
Valtiot kesäolympialaisissa 2004